Georg Kreuks

Georg Kreuks (2. juuli (vkj)/ 14. juuli 1896 Alavere vald, Kose kihelkond, HarjumaaEELK Kose koguduse personaalraamat 1908-1929. Eesti Rahvusarhiiv, RA EAA.1215.1.130. Leht 20p – 7. detsember 1924 Tallinn) oli Eesti poliitik (kommunist), 1. detsembri riigipöördekatsest osavõtnu.

Ta osales aastatel 1915–1918 Esimeses maailmasõjas, lõpetas 1917. aastal pioneeriohvitseride kursused.

1918. aastal astus VK(b)P liikmeks ning tegutses Eesti Vabadussõja ajal aastatel 1918–1920 Eestis illegaalses kommunistlikus liikumises.

Pärast Vabadussõja lõppu läks ta Nõukogude Venemaale, osales Punaarmees Vene kodusõjas ning oli ka VK(b)P Eesti Osakondade Keskkomitee sõjaväesektsiooni juhataja. 

1920. aastal saadeti ta illegaalsele tööle Eestisse, kus ta oli üks Üle-eestimaalise Noorproletaarlaste Ühingu (ÜENPÜ) asutajaid ja juhendajaid. Illegaalse poliitilise tegevuse eest vangistati ta 27. aprillil 1920 Iisraeli tänaval 20, kus pidi algama partei põrandaalune salakoosolekAarne Ruben. Ekraani õnnetuselaps ja ühepäevaliblikas. Sirp nr 13 (3107), 7. aprill 2006 ja mõisteti 35 protsessil surma. Surmanuhtlus asendati 10-aastase sunnitööga ning 1921. aastal vahetati ta välja Nõukogude Venemaale. 

Kreuks saadeti 1924. aastal uuesti Eestisse ning ta osales 1. detsembri riigipöördekatses Tallinnas politsei ratsareservi vallutamise katses. Pärast riigipöördekatse läbikukkumist varjas ta end Tallinnas koos Rudolf Pälsoni ja Vladimir Bogdanoviga Jüri Vilmsi tänava majas nr 50, kus hukkus 7. detsembril 1924 tulevahetuses politseiga.

Isiklikku
Ka Georg Kreuksi vanem vend Jaan Kreuks oli aktiivne kommunist.

Viited

Välislingid
Eestlased Esimeses maailmasõjas. Rahvusarhiivi ühisloome algatus
Jüri Vilmsi tänav 53 olnud mälestustahvel. Muinsuskaitseameti ajaloo fotokogu
Eesti biograafiline andmebaas ISIK
1924. aasta detsembrimäss
Alma Vaarman-Silber. Vennad Kreuksid ja nende aeg

Kategooria:Eestimaa Kommunistliku Partei liikmed
Kategooria:Esimese maailmasõja veteranid Eestis
Kategooria:Eestlased Venemaal
Kategooria:Sündinud 1896
Kategooria:Surnud 1924